title: 2018 m. lapkričio 28 d. Komisijos įgyvendinimo reglamentas (ES) 2018/1864 dėl tam tikrų prekių klasifikavimo Kombinuotojoje nomenklatūroje

text:
29.11.2018

                  LT

                  Europos Sąjungos oficialusis leidinys

                  L 304/3

         KOMISIJOS ĮGYVENDINIMO REGLAMENTAS (ES) 2018/1864
         2018 m. lapkričio 28 d.
         dėl tam tikrų prekių klasifikavimo Kombinuotojoje nomenklatūroje
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2013 m. spalio 9 d. Europos Parlamento ir Tarybos reglamentą (ES) Nr. 952/2013, kuriuo nustatomas Sąjungos muitinės kodeksas (1), ypač į jo 57 straipsnio 4 dalį ir 58 straipsnio 2 dalį,
         kadangi:

                     (1)

                     siekiant užtikrinti, kad Tarybos reglamento (EEB) Nr. 2658/87 (2) priede pateikta Kombinuotoji nomenklatūra būtų taikoma vienodai, būtina patvirtinti priemones, susijusias su šio reglamento priede nurodytų prekių klasifikavimu;

                     (2)

                     Reglamente (EEB) Nr. 2658/87 nustatytos bendrosios Kombinuotosios nomenklatūros aiškinimo taisyklės. Šios taisyklės taip pat taikomos bet kuriai kitai specialiomis Sąjungos teisės aktų nuostatomis įteisintai nomenklatūrai, visiškai ar iš dalies sudarytai remiantis Kombinuotąja nomenklatūra arba ją papildančiai subpozicijų dalimis, kad būtų galima taikyti tarifinio reguliavimo ir kitas su prekyba prekėmis susijusias priemones;

                     (3)

                     laikantis minėtų bendrųjų taisyklių, šio reglamento priede pateiktos lentelės 1 skiltyje aprašytos prekės, remiantis 3 skiltyje išdėstytais motyvais, turėtų būti klasifikuojamos priskiriant 2 skiltyje nurodytą KN kodą;

                     (4)

                     reikėtų nustatyti, kad suteikta šio reglamento nuostatų neatitinkančia privalomąja tarifine informacija apie šiame reglamente nurodytas prekes jos adresatas galėtų remtis dar tam tikrą laikotarpį, kaip nustatyta Reglamento (ES) Nr. 952/2013 34 straipsnio 9 dalyje. Tas laikotarpis turėtų būti trys mėnesiai;

                     (5)

                     šiame reglamente nustatytos priemonės atitinka Muitinės kodekso komiteto nuomonę,

               PRIĖMĖ ŠĮ REGLAMENTĄ:

            1 straipsnis
            Šio reglamento priede pateiktos lentelės 1 skiltyje aprašytos prekės Kombinuotojoje nomenklatūroje klasifikuojamos priskiriant lentelės 2 skiltyje nurodytą KN kodą.

            2 straipsnis
            Šio reglamento nuostatų neatitinkančia privalomąja tarifine informacija, vadovaujantis Reglamento (ES) Nr. 952/2013 34 straipsnio 9 dalimi, galima remtis dar tris mėnesius nuo šio reglamento įsigaliojimo dienos.

            3 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2018 m. lapkričio 28 d.

                  Komisijos vardu

                  Pirmininkas

               Jean-Claude JUNCKER

            (1)  OL L 269, 2013 10 10, p. 1.

            (2)  1987 m. liepos 23 d. Tarybos reglamentas (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (OL L 256, 1987 9 7, p. 1).

            PRIEDAS

                        Prekių aprašymas

                        Klasifikavimas (KN kodas)

                        Motyvai

                        (1)

                        (2)

                        (3)

                        Produktą sudaro šios sudedamosios dalys (masės %):

                        1517 90 99

                        Klasifikuojama vadovaujantis Kombinuotosios nomenklatūros 1 ir 6 bendrosiomis aiškinimo taisyklėmis ir KN kodus 1517 , 1517 90  ir 1517 90 99  atitinkančiais prekių aprašymais.
                        Produktas nelaikytinas žuvų taukais ir nepriskirtinas 1504  pozicijai, nes jų sudėtyje esantys žuvų taukai sumaišyti su saulėgrąžų aliejumi, o pagal šios pozicijos formuluotę mišiniai su kitais taukais arba aliejais joje neleidžiami.
                        Valgomieji taukų ir aliejų mišiniai priskirtini 1517  pozicijai (taip pat žr. Suderintos sistemos paaiškinimų 1517  pozicijos paaiškinimų pirmos pastraipos 3 punktą).
                        Todėl produktas laikytinas valgomuoju taukų ir aliejų mišiniu ir jam priskirtinas KN kodas 1517 90 99 .

                                    —

                                    žuvų taukai

                        99,7307,

                                    —

                                    tokoferoliai

                        0,1885,

                                    —

                                    saulėgrąžų aliejus

                        0,0808.

                        Žuvų taukai – tai Engraulidae, Osmeridae, Carangidae, Clupeidae, Salmonidae ir Scombridae šeimų žuvų taukų mišinys. Jie nėra žuvų kepenų taukai.
                        Tokoferolių į žuvų taukus pridėta specialiai, kad nesioksiduotų lipidai. Saulėgrąžų aliejus yra į žuvų taukus įmaišomų tokoferolių nešiklis ir užpildas. Be to, saulėgrąžų aliejus užtikrina, kad tokoferoliai maišymo metu tinkamai ištirptų žuvų taukuose.
                        Produktas pateikiamas nesupakuotas ir yra skirtas minkštosioms želatinos kapsulėms gaminti.


title: 2018 m. lapkričio 28 d. Komisijos įgyvendinimo reglamentas (ES) 2018/1866, kuriuo dėl oro vežėjų, kuriems draudžiama vykdyti veiklą Sąjungoje arba kurių veiklai Sąjungoje taikomi apribojimai, sąrašo iš dalies keičiamas Reglamentas (EB) Nr. 474/2006 (Tekstas svarbus EEE.)

text:
29.11.2018

                  LT

                  Europos Sąjungos oficialusis leidinys

                  L 304/10

         KOMISIJOS ĮGYVENDINIMO REGLAMENTAS (ES) 2018/1866
         2018 m. lapkričio 28 d.
         kuriuo dėl oro vežėjų, kuriems draudžiama vykdyti veiklą Sąjungoje arba kurių veiklai Sąjungoje taikomi apribojimai, sąrašo iš dalies keičiamas Reglamentas (EB) Nr. 474/2006
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2005 m. gruodžio 14 d. Europos Parlamento ir Tarybos reglamentą (EB) Nr. 2111/2005 dėl oro vežėjų, kuriems taikomas draudimas vykdyti veiklą Bendrijoje, Bendrijos sąrašo sudarymo ir oro transporto keleivių informavimo apie skrydį vykdančio oro vežėjo tapatybę bei panaikinantį Direktyvos 2004/36/EB 9 straipsnį (1), ypač į jo 4 straipsnio 2 dalį,
         kadangi:

                     (1)

                     Komisijos reglamentu (EB) Nr. 474/2006 (2) sudarytas oro vežėjų, kuriems taikomas draudimas vykdyti veiklą Sąjungoje, sąrašas;

                     (2)

                     pagal Reglamento (EB) Nr. 2111/2005 (3) 4 straipsnio 3 dalį kai kurios valstybės narės ir Europos Sąjungos aviacijos saugos agentūra (toliau – EASA) pateikė Komisijai tam sąrašui atnaujinti reikalingos informacijos. Aktualios informacijos pateikė ir trečiosios šalys bei tarptautinės organizacijos. Remiantis ta informacija, sąrašą reikėtų atnaujinti;

                     (3)

                     Komisija visiems atitinkamiems oro vežėjams tiesiogiai arba per institucijas, atsakingas už teisės aktais nustatytą jų priežiūrą, pranešė apie pagrindinius faktus ir aplinkybes, kuriais remiantis bus priimtas sprendimas uždrausti jiems vykdyti veiklą Sąjungoje arba pakeisti į Reglamento (EB) Nr. 474/2006 A ir B prieduose pateiktus sąrašus įrašytam oro vežėjui nustatyto veiklos draudimo sąlygas;

                     (4)

                     susijusiems oro vežėjams Komisija suteikė galimybę susipažinti su valstybių narių pateiktais dokumentais ir pateikti Komisijai ir komitetui, įsteigtam Reglamentu (EB) Nr. 2111/2005 (toliau – Skrydžių saugos komitetas), pastabas raštu bei informaciją žodžiu;

                     (5)

                     Komisija informavo Skrydžių saugos komitetą apie bendras konsultacijas, pagal Reglamentą (EB) Nr. 2111/2005 ir Komisijos reglamentą (EB) Nr. 473/2006 (4) vykdomas su Angolos, Baltarusijos, Benino, Gambijos, Indonezijos, Mauritanijos, Meksikos, Moldovos, Nepalo, Rusijos, Tailando, Venesuelos ir Zambijos kompetentingomis institucijomis ir oro vežėjais. Komisija taip pat informavo Skrydžių saugos komitetą apie aviacijos saugą Afganistane, Gabone, Kazachstane, Libijoje ir Mozambike;

                     (6)

                     be to, EASA informavo Komisiją ir Skrydžių saugos komitetą apie patikrinimų perone, atliktų pagal Komisijos reglamentą (ES) Nr. 965/2012 (5), laikantis Užsienio valstybių orlaivių saugos įvertinimo (toliau – SAFA) programos, analizės rezultatus;

                     (7)

                     EASA taip pat informavo Komisiją ir Skrydžių saugos komitetą apie techninės pagalbos projektus, įgyvendintus trečiosiose šalyse, kurių oro vežėjams pagal Komisijos reglamentą (EB) Nr. 474/2006 taikomas draudimas vykdyti veiklą. EASA pateikė informacijos apie planus ir prašymus toliau teikti techninę pagalbą ir bendradarbiauti siekiant padidinti trečiųjų šalių civilinės aviacijos administracijų administracinį bei techninį pajėgumą ir taip padėti joms pašalinti neatitikimus taikytiniems tarptautiniams civilinės aviacijos saugos standartams. Valstybės narės paragintos į tokius prašymus atsakyti dvišaliu pagrindu, atsakymą suderinus su Komisija ir EASA. Šiuo klausimu Komisija pakartojo, kad tarptautinei aviacijos bendruomenei naudinga teikti informaciją (ypač naudojant Tarptautinės civilinės aviacijos organizacijos (ICAO) saugos srities bendradarbiavimo pagalbos tinklo duomenų bazę) apie Sąjungos ir jos valstybių narių trečiosioms šalims teikiamą techninę pagalbą siekiant padidinti aviacijos saugą pasaulyje;

                     (8)

                     Eurokontrolė pateikė Komisijai ir Skrydžių saugos komitetui naujausios informacijos apie SAFA įspėjimo funkcijos ir įspėjimo apie trečiųjų šalių vežėjus funkcijos taikymą, taip pat naujausių statistinių duomenų apie įspėjimo pranešimus, susijusius su oro vežėjais, kuriems taikomas draudimas;

            Sąjungos oro vežėjai

                     (9)

                     remdamosi EASA atlikta informacijos, kuri surinkta per Sąjungos oro vežėjų orlaivių patikrinimus perone ir EASA standartizacijos patikrinimus, taip pat nacionalinių aviacijos administracijų atliktus specialius patikrinimus ir auditą, analize, kelios valstybės narės ėmėsi tam tikrų priemonių reikalavimų vykdymui užtikrinti ir apie jas informavo Komisiją bei Skrydžių saugos komitetą. Bulgarija ir Malta informavo Komisiją ir Skrydžių saugos komitetą apie veiksmus, kurių jos ėmėsi dėl atitinkamai Bulgarijoje ir Maltoje išduotus pažymėjimus turinčių oro vežėjų;

                     (10)

                     valstybės narės pakartojo, kad yra pasirengusios imtis reikiamų veiksmų, jei iš aktualios saugos informacijos paaiškėtų, jog dėl to, kad Sąjungos oro vežėjai nesilaiko atitinkamų saugos standartų, kyla neišvengiama grėsmė saugai;

            Angolos oro vežėjai

                     (11)

                     2018 m. balandžio 30 d. raštu Komisija paprašė Angolos kompetentingos institucijos Instituto Nacional da Aviação Civil (toliau — INAVIC) pateikti dokumentų ir atliktinų veiksmų sąrašą;

                     (12)

                     visus prašomus dokumentus INAVIC pateikė laiku. EASA išnagrinėjo INAVIC pateiktus dokumentus ir padarė išvadą, kad informacija pateikta aiškiai ir yra tinkamos struktūros. Be to, INAVIC pateiktų oro vežėjo pažymėjimų (toliau – OVP) kopijos ir veiklos specifikacijos atitiko ICAO formatą. INAVIC deramai apžvelgė veiksmus, kurių imtasi siekiant pašalinti pažeidimus, nustatytus vykdant su skrydžiais (OPS) ir tinkamumu skraidyti (AIR) susijusią Angolos oro vežėjų saugos priežiūrą;

                     (13)

                     per laikotarpį nuo 2015 m. INAVIC procedūros ir nuostatai atnaujinti, visų pirma AIR, OPS ir aviacijos medicinos srityse. Be to, pagal atitinkamus tarptautinius saugos standartus INAVIC reguliariai siųsdavo ICAO naujausias taisomųjų veiksmų plano pataisas;

                     (14)

                     kad gautų išsamesnės ir įrodymais pagrįstos informacijos apie Angoloje vykdomą priežiūros veiklą, Komisija paprašė INAVIC pateikti OVP pratęsimo patikrinimų ar audito ataskaitas, įskaitant išsamų oro vežėjų Sonair, Air JET ir Heli Malongo padarytų pažeidimų ir taikytų tolesnių priemonių aprašymą;

                     (15)

                     tas ataskaitas gavusi EASA padarė išvadą, kad ataskaitose pateikti duomenys yra aktualūs ir geros kokybės. Iš šių ataskaitų taip pat matyti, kad atitinkami oro vežėjai, atsižvelgdami į INAVIC nustatytus pažeidimus, ėmėsi tinkamų taisomųjų veiksmų;

                     (16)

                     INAVIC pranešė Komisijai išdavusi pažymėjimus dviem naujiems oro vežėjams – Bestflya Aircraft Management ir SJL. INAVIC taip pat pranešė Komisijai, kad septynių oro vežėjų – Air Nave, Air26, Angola Air Services, Diexim, Fly540, Gira Globo ir Mavewa – OVP galiojimas baigėsi;

                     (17)

                     remdamasi turima informacija Komisija daro išvadą, kad INAVIC padarė tarptautinių saugos standartų įgyvendinimo pažangą. Tačiau prieš priimant sprendimą panaikinti Angolos oro vežėjams taikomą draudimą tą pažangą būtina įvertinti per Sąjungos vertinimo vietoje vizitą INAVIC ir atrinktų Angolos oro vežėjų patalpose;

                     (18)

                     todėl remdamasi Reglamento (EB) Nr. 2111/2005 priede išdėstytais bendraisiais kriterijais Komisija mano, kad šiuo etapu reikėtų iš dalies pakeisti oro vežėjų, kuriems taikomas draudimas vykdyti veiklą Sąjungoje, sąrašą ir į jį įrašyti naujus oro vežėjus Bestflya Aircraft Management ir SJL. Oro vežėjus Air Nave, Air26, Angola Air Services, Diexim, Fly540, Gira Globo ir Mavewa reikėtų išbraukti iš Reglamento (EB) Nr. 474/2006 A priedo, nes jie nebeturi galiojančio OVP;

            Baltarusijos oro vežėjai

                     (19)

                     po to, kai EASA, taikydama trečiosios šalies oro vežėjo leidimų išdavimo tvarką, nustatė saugos trūkumų, 2018 m. rugsėjo 17 d. Komisija pagal Reglamento Nr. 473/2006 3 straipsnio 2 dalį pradėjo konsultacijas su Baltarusijos aviacijos departamentu (toliau – AD-BLR);

                     (20)

                     2018 m. lapkričio 8 d. Komisija, EASA ir AD-BLR atstovai surengė techninį posėdį. Per tą posėdį Komisija pabrėžė tinkamo ir reguliaraus Komisijos informavimo apie vykdomą saugos priežiūros veiklą svarbą. AD-BLR pristatė taisomąsias priemones, kurių imtasi siekiant pašalinti saugos trūkumus, kuriuos EASA nustatė taikydama trečiosios šalies oro vežėjo leidimų išdavimo tvarką ir vykdydama stebėseną. Nors informacijos apie priežiūros veiklos planavimą ir rezultatus paprašyta dar tik pradėjus konsultacijas, AD-BLR tokios informacijos pakankamai nepateikė. Atsižvelgdama į sunkumus (daugiausia susijusius su saugos trūkumais), su kuriais tam tikri pareiškėjai, kuriems pažymėjimas išduotas Baltarusijoje, susiduria, kai jie yra tikrinami pagal trečiosios šalies oro vežėjo leidimų išdavimo tvarką, Komisija pakartojo, kad svarbu, jog AD-BLR, vykdydamas su saugos užtikrinimu susijusias funkcijas, laikytųsi atitinkamų tarptautinių saugos standartų;

                     (21)

                     atsižvelgusi į esamus saugos trūkumus, Komisija paprašė AD-BLR dalyvauti klausyme pagal Reglamento (EB) Nr. 2111/2005 7 straipsnį; jis surengtas 2018 m. lapkričio 13 d. Per tą klausymą AD-BLR Komisijai ir Skrydžių saugos komitetui pateikė bendrosios informacijos apie Baltarusijos aviacijos sektorių, priežiūros veiklą vykdančius darbuotojus ir Baltarusijoje taikomus avarijų tyrimo metodus. AD-BLR taip pat pateikė su atitinkamais ICAO svarbiausiais elementais susijusios informacijos apie saugos priežiūros Baltarusijoje būklę. AD-BLR pakartojo, kad glaudus bendradarbiavimas su ES yra būtinas, ir informavo apie tai, kad pradėti įgyvendinti kai kurie ES reglamentai, visų pirma susiję su tinkamumu skraidyti ir skrydžių vykdymu. AD-BLR įsitikinęs, kad jo veikla visiškai atitinka tarptautinius saugos standartus, todėl paprašė ES surengti vertinimo vizitą, per kurį būtų galima geriau susipažinti su Baltarusijos saugos priežiūros sistema;

                     (22)

                     Komisija mano, kad dėl dokumentais pagrįstos informacijos trūkumo ir nuo oficialių konsultacijų pradžios sunkiai vykstančių informacijos mainų sunku įvertinti, kaip AD-BLR vykdo savo įsipareigojimus. Todėl Komisija mano, kad iki kito Skrydžių saugos komiteto posėdžio reikia surengti Sąjungos vertinimo vietoje vizitą;

                     (23)

                     be to, Komisija mano, kad, kaip matyti iš oro vežėjo BELAVIA (vienintelio Baltarusijoje išduotą pažymėjimą turinčio vežėjo, kuris vykdo reguliariuosius keleivinius skrydžius) SAFA patikrinimų perone rezultatų, šiuo etapu nenustatyta jokių ypatingų su šiuo oro vežėju susijusių saugos problemų. EASA jau ėmėsi vykdymo užtikrinimo priemonių dėl krovinių vežimo operacijas vykdančių oro vežėjų JSC Aircompany Grodno ir TransaviaExport Airlines;

                     (24)

                     nors akivaizdu, kad įvairius nustatytus trūkumus reikės pašalinti, dėl jų pobūdžio Baltarusijos oro vežėjų dar nebūtina įrašyti į Reglamento (EB) Nr. 474/2006 A priedą;

                     (25)

                     todėl remdamasi šiuo metu turima informacija ir Reglamento (EB) Nr. 2111/2005 priede išdėstytais bendraisiais kriterijais Komisija mano, kad šiuo etapu dėl Baltarusijos oro vežėjų nėra pagrindo iš dalies keisti oro vežėjų, kuriems taikomas draudimas vykdyti veiklą Sąjungoje, sąrašo;

                     (26)

                     valstybės narės turėtų ir toliau tikrinti, ar Baltarusija iš tiesų laikosi atitinkamų tarptautinių saugos standartų: vykdyti prioritetinius oro vežėjų, kuriems pažymėjimai išduoti Baltarusijoje, orlaivių patikrinimus perone pagal Reglamentą (ES) Nr. 965/2012;

                     (27)

                     jei iš aktualios saugos informacijos paaiškėtų, kad dėl tarptautinių saugos standartų nesilaikymo kyla neišvengiama grėsmė saugai, Komisijai gali tekti imtis tolesnių veiksmų pagal Reglamentą (EB) Nr. 2111/2005;

            Benino oro vežėjai

                     (28)

                     2017 m. gegužės mėn. Komisija išbraukė visus Benino valdžios institucijoms pavaldžius oro vežėjus iš Reglamento (EB) Nr. 474/2006 (6) A priedo;

                     (29)

                     2018 m. rugsėjo 14 d. raštu Komisija paprašė, kad Agence Nationale de l'Aviation Civile du Bénin (toliau – Benino ANAC) pateiktų dokumentų, susijusių su jos struktūra, priežiūros sistema ir veikla, įskaitant OVP turėtojų ir registruotų orlaivių sąrašą, taip pat taikomų vykdymo užtikrinimo priemonių sąrašą;

                     (30)

                     2018 m. spalio 15 d. Benino ANAC pateikė prašomą informaciją, įskaitant išsamią informaciją apie savo vidaus organizacinę struktūrą, darbuotojų kvalifikaciją, mokymo politiką, priežiūros tvarką, pranešimo apie įvykius sistemą ir licencijų išdavimo ir patvirtinimo tvarką;

                     (31)

                     be to, pateiktuose dokumentuose nurodyta, kad Benino ANAC yra išdavusi pažymėjimus dviem oro vežėjams: Air Taxi Bénin ir ASAB;

                     (32)

                     Komisija ragina Benino ANAC reguliariai informuoti apie nuolatinę tarptautinių saugos standartų įgyvendinimo pažangą, taip pat teikti visą naują susijusią informaciją, visų pirma apie naujų oro vežėjų sertifikavimą;

                     (33)

                     todėl remdamasi Reglamento (EB) Nr. 2111/2005 priede išdėstytais bendraisiais kriterijais Komisija mano, kad šiuo etapu dėl Benino oro vežėjų nėra pagrindo iš dalies keisti oro vežėjų, kuriems taikomas draudimas vykdyti veiklą Sąjungoje, sąrašo;

            Gambijos oro vežėjai

                     (34)

                     Gambijos oro vežėjai niekada nebuvo įrašyti į Reglamento (EB) Nr. 474/2006 A priedą. 2018 m. rugpjūčio 24 d. raštu Komisija paprašė Gambijos civilinės aviacijos administracijos (toliau – CAAG) pateikti dokumentų, susijusių su tos administracijos struktūra, priežiūros sistema ir priežiūros veikla, įskaitant OVP turėtojų ir registruotų orlaivių sąrašą, ir taikomomis vykdymo užtikrinimo priemonėmis. 2018 m. rugsėjo 28 d. CAAG prašomą informaciją pateikė;

                     (35)

                     CAAG informavo Komisiją, kad tuo metu OVP turėtojų šalyje nebuvo ir kad į orlaivių registrą buvo įtraukta 18 orlaivių. Kai kurie iš tų orlaivių yra saugojami, o kiti nebeeksploatuojami;

                     (36)

                     dėl oro vežėjo Sonnig International Private Jets Gambia – SIPJ(G) CAAG patvirtino, kad jis galiojančio Gambijos OVP neturi nuo 2017 m. rugpjūčio mėn.;

                     (37)

                     tame pačiame rašte CAAG taip pat pranešė, kad 2018 m. liepos 16–26 d. ICAO pagal ICAO USOAP-CMA programą atliko ICAO saugos priežiūros auditą vietoje. CAAG įsipareigojo pateikti Komisijai audito ataskaitą, kai tik ji bus parengta. Ankstesnio audito, atlikto 2005 m., rezultatai rodo, kad bendras įgyvendinimo veiksmingumo rodiklis yra 78,46 %;

                     (38)

                     remdamasi ta informacija Komisija mano, kad šiuo metu nėra jokių požymių, kad CAAG negalėtų vykdyti su saugos priežiūra susijusių savo tarptautinių įsipareigojimų;

                     (39)

                     todėl remdamasi Reglamento (EB) Nr. 2111/2005 priede išdėstytais bendraisiais kriterijais Komisija mano, kad šiuo etapu dėl Gambijos oro vežėjų nėra pagrindo iš dalies keisti oro vežėjų, kuriems taikomas draudimas vykdyti veiklą Sąjungoje, sąrašo;

            Indonezijos oro vežėjai

                     (40)

                     2018 m. birželio mėn. visi Indonezijos oro vežėjai buvo išbraukti iš Reglamento (EB) Nr. 474/2006 A priedo (7). Kad galėtų toliau stebėti saugos priežiūrą Indonezijoje, Komisija ir Indonezijos civilinės aviacijos generalinis direktoratas (toliau – Indonezijos DGCA) tęsė konsultacijas pagal Reglamento (EB) Nr. 473/2006 3 straipsnio 2 dalį. Komisija stebi Indonezijos DGCA pažangą Indonezijos aviacijos saugos priežiūros sistemos derinimo su tarptautiniais saugos standartais srityje. Tuo tikslu 2018 m. rugsėjo 26 d. raštu Indonezijos DGCA pateikė Komisijai papildomos informacijos ir naujų duomenų apie Indonezijos aviaciją, saugos priežiūros veiklą nuo 2018 m. gegužės mėn. iki 2018 m. rugpjūčio mėn. ir suderintą taisomųjų veiksmų planą;

                     (41)

                     ši informacija apėmė oro vežėjų, kuriems pažymėjimai išduoti Indonezijoje, registruotų orlaivių ir saugos priežiūros veiklos rūšių sąrašą, Indonezijos DGCA taikomų vykdymo užtikrinimo priemonių sąrašą, naujausią informaciją apie taisomųjų veiksmų planų įgyvendinimo pažangą po 2018 m. kovo mėn. surengto Sąjungos vertinimo vietoje vizito, taip pat naujausią informaciją apie nustatytų charakteristikų navigacijos (PBN) veiksmų plano įgyvendinimą ir techninę pagalbą, suteiktą Indonezijos DGCA;

                     (42)

                     dėl oro vežėjų, orlaivių ir priežiūros veiklos rūšių sąrašo pažymėtina, kad tuo laikotarpiu Indonezijos DGCA išdavė vieną naują OVP pagal 121 dalį ir du naujus OVP pagal 135 dalį;

                     (43)

                     kiek tai susiję su taikomomis vykdymo užtikrinimo priemonėmis, Indonezijos DGCA sustabdė dviejų OVP galiojimą (vieną pažymėjimą, kuris išduotas pagal 121 dalį, ir vieną pažymėjimą, išduotą pagal 135 dalį), atšaukė vieną patvirtinimo pažymėjimą ir ėmėsi vienos administracinės sankcijos, susijusios su OVP, kuris išduotas pagal 135 dalį, turėtoju. Be to, Indonezijos DGCA, reaguodama į problemas, nustatytas per 2018 m. kovo mėn. surengtą ES vertinimo vizitą, ėmėsi pirmųjų veiksmų, kad sustiprintų su sveikata susijusių licencijavimo reikalavimų laikymosi priežiūrą, t. y. sustabdė dviejų akredituotųjų aviacijos medicinos gydytojo licencijos turėtojų veiklą;

                     (44)

                     taip pat atsižvelgta į rekomendaciją dėl PBN įgyvendinimo. Iki 2018 m. pabaigos Indonezija tikisi pirmumo tvarka PBN procedūras įgyvendinti 23 iš 25 tarptautinių oro uostų. PBN procedūros vidaus ir atokiuose oro uostuose įgyvendinamos, nors ir ne tokiu pat greičiu;

                     (45)

                     Indonezijos DGCA taip pat informavo Komisiją apie taisomųjų veiksmų įgyvendinimo pažangą po 2017 m. surengto ICAO koordinavimo ir patvirtinimo vizito. 2018 m. liepos 25 d. ICAO peržiūrėjo tinkamumo skraidyti srities taisomųjų veiksmų planą. ICAO visiškai arba iš dalies priėmė visus taisomuosius veiksmus;

                     (46)

                     po to, kai 2018 m. spalio 29 d. oro vežėjui Lion Air priklausantis orlaivis, vykdydamas skrydį „JT610“, patyrė avariją, per kurią žuvo žmonių, Indonezijos DGCA per 24 valandas susisiekė su Komisija ir tebeteikia jai informaciją, įskaitant informaciją apie prevencinius veiksmus, kurių po avarijos imtasi dėl oro vežėjų, kurių orlaivių parke yra to paties tipo orlaivių (vieną orlaivį naudoja oro vežėjas Garuda, o 10 orlaivių naudoja oro vežėjas Lion Air);

                     (47)

                     todėl remdamasi Reglamento (EB) Nr. 2111/2005 priede išdėstytais bendraisiais kriterijais Komisija mano, kad šiuo etapu dėl Indonezijos oro vežėjų nėra pagrindo iš dalies keisti oro vežėjų, kuriems taikomas draudimas vykdyti veiklą Sąjungoje, sąrašo;

                     (48)

                     valstybės narės turėtų ir toliau tikrinti, ar Indonezija tikrai laikosi atitinkamų tarptautinių saugos standartų: vykdyti prioritetinius oro vežėjų, kuriems pažymėjimai išduoti Indonezijoje, orlaivių patikrinimus perone pagal Reglamentą (ES) Nr. 965/2012;

                     (49)

                     jei iš aktualios saugos informacijos paaiškėtų, kad dėl tarptautinių saugos standartų nesilaikymo kyla neišvengiama grėsmė saugai, Komisijai gali tekti imtis tolesnių veiksmų pagal Reglamentą (EB) Nr. 2111/2005;

            Mauritanijos oro vežėjai

                     (50)

                     2012 m. gruodžio mėn. Komisija nusprendė iš Reglamento (EB) Nr. 474/2006 (8) A priedo išbraukti visus Mauritanijos valdžios institucijoms pavaldžius oro vežėjus;

                     (51)

                     2018 m. rugpjūčio 30 d. raštu Komisija paprašė Mauritanijos kompetentingos institucijos Agence Nationale de l'Aviation Civile (toliau – Mauritanijos ANAC) pateikti dokumentų, susijusių su jos struktūra, priežiūros sistema ir veikla, įskaitant OVP turėtojų ir registruotų orlaivių sąrašą, taip pat taikomomis vykdymo užtikrinimo priemonėmis;

                     (52)

                     2018 m. spalio 10 d. Mauritanijos ANAC pateikė prašomą informaciją, įskaitant informaciją apie organizacinę struktūrą ir darbuotojus, OVP turėtojus ir veiklos specifikacijas, Mauritanijoje užregistruotus orlaivius, taip pat saugos priežiūros veiklos rezultatus, vykdymo užtikrinimo veiksmus ir incidentų bei avarijų, įvykusių nuo 2016 m., sąrašą;

                     (53)

                     Mauritanijos ANAC pranešė Komisijai, kad tuo metu Mauritanijoje išduotus pažymėjimus turėjo du oro vežėjai, t. y. Nuakšote įsisteigęs oro vežėjas Mauritania Airlines, kuris yra nacionalinis oro vežėjas, ir oro taksi paslaugas teikiantis oro vežėjas Class Aviation;

                     (54)

                     Komisija ragina Mauritanijos ANAC reguliariai teikti informaciją apie nuolatinį tarptautinių saugos standartų įgyvendinimo tobulinimą;

                     (55)

                     todėl remdamasi Reglamento (EB) Nr. 2111/2005 priede išdėstytais bendraisiais kriterijais Komisija mano, kad šiuo etapu dėl Mauritanijos oro vežėjų nėra pagrindo iš dalies keisti oro vežėjų, kuriems taikomas draudimas vykdyti veiklą Sąjungoje, sąrašo;

            Meksikos oro vežėjai

                     (56)

                     Meksikos oro vežėjai niekada nebuvo įrašyti į Reglamento (EB) Nr. 474/2006 A priedą. Po to, kai Meksikos oro vežėjui Global Air (Aerolíneas Damojh, S.A. de C.V.) priklausantis orlaivis 2018 m. gegužės 18 d. Kuboje patyrė avariją, Komisija susisiekė su Meksikos Dirección General de Aeronáutica Civil (toliau – Meksikos DGAC) ir paprašė pateikti išsamios informacijos.Meksikos DGAC teigė, kad oro vežėjo Global Air (Aerolíneas Damojh, S.A. de C.V.) OVP galiojimas buvo sustabdytas ir kad sustabdymo galiojimas atšauktas 2018 d. rugpjūčio 29 d. po Meksikos DGAC atliktų patikrinimų. Pati avarija ir trumpas laikotarpis nuo OVP galiojimo sustabdymo iki to sustabdymo atšaukimo sukėlė tam tikro nerimo dėl Meksikos DGAC vykdomos saugos priežiūros metodų. Be tos avarijos, dar buvo įvairių ženklų, rodančių, kad Meksikos aviacijos saugos lygis galėjo sumažėti, nes 2018 m. padaugėjo avarijų ir pavojingų incidentų;

                     (57)

                     2018 m. spalio 16 d. Komisija, EASA ir Meksikos DGAC atstovai surengė techninį posėdį. Per tą posėdį Meksikos DGAC pateikė atitinkamos informacijos apie savo struktūrą, licencijavimo, sertifikavimo ir priežiūros veiklą, už saugos priežiūrą atsakingus darbuotojus ir apie priežiūros procedūras bei teisinę sistemą. Meksikos DGAC taip pat paaiškino, dėl kokių priežasčių taip greitai atšauktas oro vežėjo Global Air (Aerolíneas Damojh, S.A. de C.V.) OVP galiojimo sustabdymas;

                     (58)

                     Komisija atkreipė dėmesį į spartų oro transporto sektoriaus, visų pirma registruotų orlaivių, oro vežėjų ir maršrutų skaičiaus, augimą Meksikoje 2017 m. ir išreiškė tam tikrą susirūpinimą dėl Meksikos DGAC gebėjimo vykdyti tinkamą saugos priežiūrą. Meksikos DGAC atsakė, kad, jos manymu, ji turi reikalingus pajėgumus, ir atkreipė dėmesį į tai, kad stambus oro vežėjas (Mexicana de Aviación) paskelbė bankrotą, o nauji oro vežėjai (pvz. Volaris, Aerojet) naudoja tų pačių modelių orlaivius. Todėl, pasak Meksikos DGAC, registruotų orlaivių skaičiaus padidėjimas neturi didelio poveikio Meksikos DGAC priežiūros pajėgumams;

                     (59)

                     dėl oro vežėjo Global Air (Aerolíneas Damojh, S.A. de C.V.) Meksikos DGAC paaiškino, kad oro vežėjas Global Air teismui pateikė apeliacinį skundą dėl sprendimo sustabdyti jo OVP galiojimą ir Meksikos DGAC taikytos specialiosios patikrinimų tvarkos. Teismo proceso pabaigoje oro vežėjas Global Air (Aerolíneas Damojh, S.A. de C.V.) paprašė panaikinti jo orlaivių registraciją ir OVP. Patenkinus tą prašymą, oro vežėjo Global Air (Aerolíneas Damojh, S.A. de C.V.) orlaiviais vykdyti skrydžių Meksikoje neleidžiama;

                     (60)

                     po to posėdžio Meksikos DGAC, paprašyta Komisijos, taip pat pateikė informacijos apie pastarųjų 5 metų avarijas ir pavojingus incidentus, taip pat apie 2017 ir 2018 m. pritaikytų galiojimo sustabdymo, atšaukimo ir kitų vykdymo užtikrinimo priemonių skaičių. Meksikos DGAC taip pat nusiuntė Komisijai informaciją apie pažeidimus, nustatytus per papildomus oro vežėjo Global Air (Aerolíneas Damojh, S.A. de C.V.) patikrinimus po avarijos Kuboje, ir po tų patikrinimų parengtus taisomųjų veiksmų planus, taip pat informaciją apie kitų trijų Meksikos oro vežėjų padarytus pažeidimus ir taisomųjų veiksmų planus;

                     (61)

                     remdamasi surengtų konsultacijų rezultatais ir pateikta informacija, Komisija mano, kad šiuo metu Meksikos DGAC vykdoma saugos priežiūra yra pakankamai nuosekli (pvz., pažymėjimai atnaujinami kas dvejus metus). Panašu, kad Meksikos aviacijos teisinė sistema yra išsami ir atitinka susijusius tarptautinius saugos standartus. Iš SAFA patikrinimų perone, per kuriuos patikrinti Meksikos oro vežėjų orlaiviai, rezultatų matyti, kad šiuo etapu jokių ypatingų saugos problemų nėra;

                     (62)

                     remdamasi šiuo metu turima informacija, įskaitant informaciją, pateiktą per 2018 m. spalio 16 d. techninių konsultacijų posėdį ir po jo, Komisija mano, kad šiuo etapu Meksikos DGAC turi saugos problemoms išspręsti būtinų gebėjimų ir yra nusiteikusi tą daryti;

                     (63)

                     todėl remdamasi Reglamento (EB) Nr. 2111/2005 priede išdėstytais bendraisiais kriterijais Komisija mano, kad šiuo etapu nėra pagrindo iš dalies keisti oro vežėjų, kuriems taikomas draudimas vykdyti veiklą Sąjungoje, sąrašo ir į jį įrašyti Meksikos oro vežėjus;

                     (64)

                     jei iš aktualios saugos informacijos paaiškėtų, kad dėl tarptautinių saugos standartų nesilaikymo kyla neišvengiama grėsmė saugai, Komisijai gali tekti imtis tolesnių veiksmų pagal Reglamentą (EB) Nr. 2111/2005;

            Moldovos oro vežėjai

                     (65)

                     2018 m. rugsėjo 27 d. raštu Komisija informavo Moldovos civilinės aviacijos administraciją (toliau – CAAM) apie tam tikras saugos problemas, susijusias su oro vežėjais, kuriems pažymėjimus yra išdavusi CAAM. Tuo pat metu Komisija pranešė CAAM apie konsultacijų pagal Reglamento (EB) Nr. 473/2006 3 straipsnio 2 dalį pradžią;

                     (66)

                     2018 m. spalio 12 d. CAAM informavo Komisiją apie oro vežėjų, kuriems pažymėjimai Moldovoje išduoti per pastaruosius trejus metus, ir oro vežėjo Air Moldova priežiūrą;

                     (67)

                     remdamasi šiuo metu turima informacija, įskaitant EASA atliktą trečiosios šalies oro vežėjų leidimų vertinimą, valstybių narių atliktus patikrinimus perone pagal SAFA programą ir CAAM pateiktą informaciją, Komisija mano, kad CAAM turėtų toliau stiprinti savo pajėgumus tikrinti oro vežėjus, už kurių sertifikavimą ir priežiūrą ji yra atsakinga;

                     (68)

                     2018 m. spalio 29 d. Komisija, EASA, CAAM ir oro vežėjo Air Moldova atstovai surengė techninį posėdį. Per tą posėdį CAAM pateikė informacijos apie savo priežiūros veiklą, įskaitant savo planus, susijusius su techninių darbuotojų samda ir mokymu, taip pat priežiūros pajėgumų didinimo strategiją. Oro vežėjas Air Moldova pateikė informacijos apie tai, kaip sprendžia problemas, nustatytas atsižvelgiant į tam tikrus pažeidimus, aptiktus per SAFA patikrinimus, ir rodančias galimą deramos saugos kultūros nebuvimą bendrovėje;

                     (69)

                     atsižvelgdama į nustatytus saugos trūkumus, Komisija pakvietė CAAM ir oro vežėjus Air Moldova ir Aerotranscargo į klausymą Skrydžių saugos komitete pagal Reglamento (EB) Nr. 2111/2005 7 straipsnį; Tas klausymas surengtas 2018 m. lapkričio 13 d. CAAM pristatė savo organizacinę struktūrą, pateikė išsamios informacijos apie savo darbuotojus ir informavo apie Moldovos civilinės aviacijos teisinę sistemą ir jos būsimus pokyčius, įskaitant Europos Sąjungos bei jos valstybių narių ir Moldovos Respublikos bendrosios aviacijos erdvės susitarimo (9) įgyvendinimą. Remiantis CAAM pateikta informacija, 2018 m. į Moldovos nacionalinę teisę perkelta keturiolika ES teisės aktų ir dar septyniolika jų planuojama perkelti 2019 m.;

                     (70)

                     per klausymą CAAM įsipareigojo nuolatos informuoti Komisiją apie savo priežiūros veiklą ir veiksmus, kurių imamasi siekiant pagerinti civilinės aviacijos saugą Moldovoje. CAAM patvirtino, kad palankiai vertintų ir remtų Sąjungos vertinimo vietoje vizitą Moldovoje;

                     (71)

                     per klausymą oro vežėjas Air Moldova pristatė savo kokybės valdymo sistemos ir saugos valdymo sistemos struktūrą ir veikimą. Jis taip pat informavo Komisiją ir Skrydžių saugos komitetą apie taikomas procedūras skrydžių saugai užtikrinti, įskaitant pavojų nustatymą, skrydžio duomenų stebėseną ir rizikos vertinimą bei švelninimą. Oro vežėjas Air Moldova pateikė paaiškinimų dėl rimto incidento, kurį vienas iš jo orlaivių patyrė 2017 m. leisdamasis Romos Fjumičino oro uoste, ir dėl saugos priemonių, kurių jis ėmėsi iš karto po to incidento;

                     (72)

                     per klausymą oro vežėjas Aerotranscargo pateikė informacijos apie savo saugos valdymo sistemą, skrydžio duomenų analizės procesą ir saugos veiksmingumo rodiklius. Visų pirma jis pateikė konkrečių duomenų apie savo saugos veiksmingumą ir saugos užtikrinimą;

                     (73)

                     Komisija, padedama EASA ir remiama valstybių narių, ketina surengti Sąjungos vertinimo vietoje vizitą Moldovoje, kad patikrintų, ar CAAM vykdomas oro vežėjų sertifikavimas ir priežiūra atitinka susijusius tarptautinius saugos standartus. Per šį vertinimo vietoje vizitą daugiausia dėmesio bus skiriama CAAM ir atrinktiems Moldovos oro vežėjams;

                     (74)

                     nors akivaizdu, kad įvairius nustatytus trūkumus reikės pašalinti, dėl jų pobūdžio Moldovos oro vežėjų dar nebūtina įrašyti į Reglamento (EB) Nr. 474/2006 A priedą;

                     (75)

                     todėl remdamasi šiuo metu turima informacija ir Reglamento (EB) Nr. 2111/2005 priede išdėstytais bendraisiais kriterijais Komisija mano, kad šiuo etapu nėra pagrindo iš dalies keisti oro vežėjų, kuriems taikomas draudimas vykdyti veiklą Sąjungoje, sąrašo ir į jį įrašyti Moldovos oro vežėjus;

                     (76)

                     valstybės narės turėtų ir toliau tikrinti, ar Moldova tikrai laikosi atitinkamų tarptautinių saugos standartų: vykdyti prioritetinius oro vežėjų, kuriems pažymėjimai išduoti Moldovoje, orlaivių patikrinimus perone pagal Reglamentą (ES) Nr. 965/2012;

                     (77)

                     jei iš aktualios saugos informacijos paaiškėtų, kad dėl tarptautinių saugos standartų nesilaikymo kyla neišvengiama grėsmė saugai, Komisijai gali tekti imtis tolesnių veiksmų pagal Reglamentą (EB) Nr. 2111/2005;

            Nepalo oro vežėjai

                     (78)

                     2018 m. rugpjūčio 26 d. raštu Nepalo civilinės aviacijos administracija (toliau – CAAN) Komisijai pranešė apie tarptautinių saugos standartų įgyvendinimo pažangą. Remiantis pateikta informacija, CAAN padarė nedidelę tarptautinių saugos standartų įgyvendinimo pažangą. Tačiau pateiktos informacijos nepakanka, kad būtų galima padaryti išvadą dėl tikrosios saugos padėties Nepale;

                     (79)

                     remiantis turima faktine informacija, nuo 2018 m. pradžios Nepale įvyko bent keturios civilinės aviacijos avarijos. Paskutinė avarija įvyko 2018 m. rugsėjo 1 d. Tribuvano tarptautiniame oro uoste (Katmandu, Nepalas); ją patyrė oro vežėjo Yeti Airlines naudojamas orlaivis. Komisija ragina CAAN imtis priemonių, kad būtų įgyvendintos oficialiose avarijų tyrimo ataskaitose pateiktos rekomendacijos, parengti pagrindinių priežasčių analizę ir imtis veiksmų joms pašalinti;

                     (80)

                     atsakydami į CAAN prašymą atlikti Sąjungos vertinimo vietoje vizitą Komisija ir Skrydžių saugos komitetas mano, kad rengti tokį vizitą yra per anksti, nes avarijų skaičius Nepale išlieka nepriimtinai didelis. Todėl Nepalas pirmiausia turėtų siekti sumažinti avarijų skaičių ir pateikti patenkinamų tokio sumažinimo įrodymų, kurie apimtų bent 2 metus;

                     (81)

                     todėl remdamasi Reglamento (EB) Nr. 2111/2005 priede išdėstytais bendraisiais kriterijais Komisija mano, kad šiuo etapu dėl Nepalo oro vežėjų nėra pagrindo iš dalies keisti oro vežėjų, kuriems taikomas draudimas vykdyti veiklą Sąjungoje, sąrašo;

            Rusijos oro vežėjai

                     (82)

                     pastaruoju metu Komisija, EASA ir valstybių narių kompetentingos institucijos toliau įdėmiai stebėjo oro vežėjų, kuriems pažymėjimai išduoti Rusijoje ir kurie vykdo veiklą Sąjungoje, saugos rodiklius ir, be kita ko, vykdė prioritetinius kai kurių Rusijos oro vežėjų orlaivių patikrinimus perone pagal Reglamentą (ES) Nr. 965/2012;

                     (83)

                     2018 m. spalio 5 d. Komisijos, EASA ir vienos valstybės narės atstovai susitiko su Rusijos federalinės oro transporto agentūros (toliau – FATA) atstovais, kad peržiūrėtų oro vežėjų, kuriems pažymėjimai išduoti Rusijoje, saugos rodiklius, remdamiesi patikrinimų perone (atliktų nuo 2017 m. rugsėjo 19 d. iki 2018 m. rugsėjo 18 d.) ataskaitomis, ir nustatytų atvejus, kuriais FATA priežiūros veiklą reikėtų stiprinti;

                     (84)

                     per tą susitikimą Komisija išsamiau peržiūrėjo keturių oro vežėjų, kuriems pažymėjimai išduoti Rusijoje, SAFA patikrinimų perone rezultatus. Nors saugos problemų nenustatyta, FATA informavo Komisiją, kad dėl to, jog kai kurių oro vežėjų patikrinimų atlikta nedaug, per kitą ketvirtį du iš tų oro vežėjų bus patikrinti papildomai;

                     (85)

                     remdamasi šiuo metu turima informacija, įskaitant informaciją, kurią FATA pateikė per 2018 m. spalio 5 d. posėdį, Komisija mano, kad šiuo etapu FATA turi saugos problemoms išspręsti būtinų gebėjimų ir yra nusiteikusi tą daryti. Dėl tų priežasčių Komisija taip pat padarė išvadą, kad nebūtina išklausyti Rusijos aviacijos institucijų ar oro vežėjų, kuriems pažymėjimai išduoti Rusijoje, Skrydžių saugos komitete;

                     (86)

                     todėl remdamasi Reglamento (EB) Nr. 2111/2005 priede išdėstytais bendraisiais kriterijais Komisija mano, kad šiuo etapu nėra pagrindo iš dalies keisti oro vežėjų, kuriems taikomas draudimas vykdyti veiklą Sąjungoje, sąrašą ir į jį įrašyti Rusijos oro vežėjus;

                     (87)

                     valstybės narės turėtų ir toliau tikrinti, ar Rusijos oro vežėjai iš tiesų laikosi atitinkamų tarptautinių saugos standartų: vykdyti prioritetinius patikrinimus perone pagal Reglamentą (ES) Nr. 965/2012;

                     (88)

                     jei iš tų patikrinimų paaiškėtų, kad dėl tarptautinių saugos standartų nesilaikymo kyla neišvengiama grėsmė saugai, Komisijai gali tekti tam tikriems Rusijos oro vežėjams taikyti draudimą vykdyti veiklą ir įrašyti juos į Reglamento (EB) Nr. 474/2006 A arba B priedą;

            Tailando oro vežėjai

                     (89)

                     2018 m. rugsėjo 17 d. raštu Komisija paprašė Tailando civilinės aviacijos administracijos (toliau – CAAT) pateikti CAAT sertifikavimo ir priežiūros veiklos pažangos ataskaitą;

                     (90)

                     2018 m. spalio 24 d. CAAT pateikė pažangos ataskaitą, kurioje aptariama Tailando civilinės aviacijos būklė, CAAT organizacinė struktūra, taikoma priežiūros sistema ir pritaikytos vykdymo užtikrinimo priemonės;

                     (91)

                     toje pažangos ataskaitoje pateikta išsamios informacijos apie tai, kaip įgyvendinamas CAAT tvarumo planas, kuriame apžvelgiama organizacinė struktūra, nustatyti būtini patobulinimai, planuojamos teisės aktų ir reglamentų peržiūros, taip pat su ekonominiu tvarumu ir biudžetu susiję poreikiai;

                     (92)

                     CAAT dar nebaigė pakartotinio OVP turėtojų sertifikavimo: nuo 2018 m. rugsėjo mėn. pakartotinai sertifikuoti 22 oro vežėjai, dviem vežėjams taikoma įrodymų pateikimo ir patikrinimų procedūra, o dar dviem vežėjams – dokumentų vertinimo procedūra. Pakartotinai sertifikuoti visi oro vežėjai, kuriems leidžiama vykdyti tarptautinius skrydžius;

                     (93)

                     todėl remdamasi Reglamento (EB) Nr. 2111/2005 priede išdėstytais bendraisiais kriterijais Komisija mano, kad šiuo etapu dėl Tailando oro vežėjų nėra pagrindo iš dalies keisti oro vežėjų, kuriems taikomas draudimas vykdyti veiklą Sąjungoje, sąrašo;

                     (94)

                     valstybės narės turėtų ir toliau tikrinti, ar Tailandas tikrai laikosi atitinkamų tarptautinių saugos standartų: vykdyti prioritetinius oro vežėjų, kuriems pažymėjimai išduoti Tailande, orlaivių patikrinimus perone pagal Reglamentą (ES) Nr. 965/2012;

                     (95)

                     jei iš aktualios saugos informacijos paaiškėtų, kad dėl tarptautinių saugos standartų nesilaikymo kyla neišvengiama grėsmė saugai, Komisijai gali tekti imtis tolesnių veiksmų pagal Reglamentą (EB) Nr. 2111/2005;

            Venesuelos oro vežėjai

                     (96)

                     2017 m. kovo 6 d. oro vežėjas Avior Airlines, kuriam pažymėjimas išduotas Venesueloje, pateikė EASA prašymą išduoti trečiosios šalies oro vežėjo leidimą. EASA įvertino tą prašymą ir 2017 m. spalio 4 d. trečiosios šalies oro vežėjo leidimą išduoti atsisakė dėl saugos priežasčių, nes oro vežėjas Avior Airlines neatitiko taikytinų Reglamento (ES) Nr. 452/2014 reikalavimų;

                     (97)

                     2017 m. lapkričio 14 d. Komisija ir Skrydžių saugos komitetas pagal Reglamentą (EB) Nr. 2111/2005 išklausė Instituto Nacional de Aeronáutica Civil (toliau – INAC) ir oro vežėjo Avior Airlines atstovus. Po to klausymo 2017 m. lapkričio mėn. Komisija iš dalies pakeitė oro vežėjų, kuriems taikomas draudimas vykdyti veiklą Sąjungoje, sąrašą – oro vežėją Avior Airlines įrašė į Reglamento (EB) Nr. 474/2006 (10) A priedą;

                     (98)

                     Komisija tęsė konsultacijas su INAC pagal Reglamento (EB) Nr. 473/2006 3 straipsnio 2 dalį. 2018 m. rugpjūčio 29 d. Komisija, EASA ir INAC surengė techninį posėdį, per kurį Komisija išreiškė susirūpinimą dėl INAC gebėjimo vykdyti savo tarptautinius įsipareigojimus, susijusius su jos oro vežėjų saugos priežiūra;

                     (99)

                     tame techniniame posėdyje INAC pateikė bendrą aviacijos priežiūros proceso ir valstybės saugos programos apžvalgą, taip pat kelis taikomų vykdymo užtikrinimo priemonių pavyzdžius kartu su informacija apie aviacijos padėtį Venesueloje. Po to posėdžio INAC pateikė daugiau techninių dokumentų. Ji taip pat paaiškino, kad po 2017 m. lapkričio mėn. įvykusio Skrydžių saugos komiteto posėdžio INAC kreipėsi į oro vežėjus, kuriuos patikrinus per SAFA patikrinimus perone nustatyta pažeidimų, prašydama imtis priemonių tiems pažeidimams pašalinti. Remiantis tikrinančių valstybių narių pateikta informacija, kai kurie Venesuelos oro vežėjai pradėjo šalinti nustatytus pažeidimus, tačiau šis procesas ne visuomet yra nuoseklus. Pavyzdžiui, tiems patiems arba panašiems pažeidimams šalinti pasiūlyti skirtingi taisomieji veiksmai, o atlikus kai kuriuos taisomuosius veiksmus pažeidimus pavyko pašalinti tik iš dalies;

                     (100)

                     EASA, valstybės narės ir Komisija išnagrinėjo pateiktus dokumentus, EASA atlikto trečiosios šalies oro vežėjų vertinimo rezultatus, taip pat per SAFA patikrinimus nustatytus pažeidimus ir jiems pašalinti skirtas priemones. Šiuo atžvilgiu pažymėtina, kad nors tam tikri priežiūros sistemos elementai buvo įgyvendinti ir atrodo tinkami atsižvelgiant į struktūrą, priežiūros darbuotojų skaičių, dokumentais įformintas procedūras ir patikrinimų planavimą, išanalizavus turimą informaciją matyti, kad esama tam tikrų galimų neatitikimų. Kai kuriose patikrinimo ataskaitose aprašyti dideli pažeidimai, kurių nebūtų atsiradę, jei INAC oro vežėjams būtų taikiusi tinkamą nuolatinę priežiūrą. Priemonės, kurių ėmėsi oro vežėjai, siekdami pašalinti INAC patikrinimo ataskaitose nurodytus pažeidimus, rodo, kad nėra deramai analizuojamos pagrindinės priežastys ir trūksta tinkamai parengtų taisomųjų veiksmų planų, kurie padėtų užtikrinti, kad tie patys ar panašūs neatitikties atvejai nepasikartotų. Panašu, kad ta problema nenustatyta ir nėra sprendžiama priemonėmis, kurių imamasi po pačios INAC atliktų patikrinimų;

                     (101)

                     atsižvelgdama į tai, Komisija pagal Reglamento (EB) Nr. 2111/2005 7 straipsnį pakvietė INAC dalyvauti klausyme Skrydžių saugos komitete. Per 2018 m. lapkričio 14 d. klausymą INAC Komisijai ir Skrydžių saugos komitetui pateikė apibendrinamosios informacijos apie Venesuelos aviacijos teisinę sistemą, INAC struktūrą, su darbuotojais ir aviacijos sektoriumi susijusių duomenų, taip pat pateikė išsamesnės informacijos apie 2017 ir 2018 m. vykdytą priežiūrą, atliktus ir planuojamus patikrinimus, vykdymo užtikrinimo priemones, valstybės saugos programos įgyvendinimą ir rizika grindžiamą priežiūros metodą, taip pat kitą susijusią techninę informaciją. INAC dar kartą patvirtino, kad yra pasiryžusi vykdyti savo tarptautinius įsipareigojimus, susijusius su aviacijos sauga, ir pageidauja sukurti bendradarbiavimo su EASA sistemą;

                     (102)

                     per klausymą valstybės narės uždavė klausimų siekdamos išsiaiškinti, ar Venesueloje priežiūros sistema veikia veiksmingai. Ne visi INAC pateikti atsakymai buvo pakankamai išsamūs;

                     (103)

                     Komisija pažymi, kad Venesuelos įgyvendinimo veiksmingumo rodiklis pagal ICAO USOAP programą yra 93,51 %. 2009 m. pagal ICAO USOAP-CMA programą atliktas auditas, o paskutinis ICAO koordinavimo ir patvirtinimo vizitas įvyko 2013 m.;

                     (104)

                     Komisija taip pat pažymi, kad aštuoni Venesuelos oro vežėjai pateikė EASA oficialų prašymą išduoti trečiosios šalies oro vežėjo leidimus. Trečiosios šalies oro vežėjo leidimo nėra gavęs dar nė vienas Venesuelos oro vežėjas. Oro vežėjo Avior Airlines prašymą EASA atmetė dėl saugos priežasčių, o kitus septynis prašymus EASA atmetė dėl administracinių priežasčių, arba juos atsiėmė oro vežėjai;

                     (105)

                     Komisija pripažįsta, kad Venesuela yra pasiryžusi bendradarbiauti su Komisija ir nuolatos teikti naujausią informaciją apie tai, kaip ji laikosi savo priežiūros įsipareigojimų. Komisija taip pat pažymi, kad INAC yra pasirengusi prireikus susitikti su Komisija, EASA ir valstybėmis narėmis;

                     (106)

                     nors akivaizdu, kad įvairius nustatytus trūkumus reikės pašalinti, dėl jų pobūdžio Venesuelos oro vežėjų dar nebūtina įrašyti į Reglamento (EB) Nr. 474/2006 A arba B priedą;

                     (107)

                     todėl remdamasi turima informacija ir Reglamento (EB) Nr. 2111/2005 priede išdėstytais bendraisiais kriterijais Komisija mano, kad šiuo etapu nėra pagrindo iš dalies keisti oro vežėjų, kuriems taikomas draudimas vykdyti veiklą Sąjungoje, sąrašo ir į jį įrašyti Venesuelos oro vežėjus;

                     (108)

                     valstybės narės turėtų ir toliau tikrinti, ar Venesuela iš tiesų laikosi atitinkamų tarptautinių saugos standartų: vykdyti prioritetinius oro vežėjų, kuriems pažymėjimai išduoti Venesueloje, orlaivių patikrinimus perone pagal Reglamentą (ES) Nr. 965/2012;

                     (109)

                     jei iš aktualios saugos informacijos paaiškėtų, kad dėl tarptautinių saugos standartų nesilaikymo kyla neišvengiama grėsmė saugai, Komisija gali imtis tolesnių veiksmų pagal Reglamentą (EB) Nr. 2111/2005;

            Zambijos oro vežėjai

                     (110)

                     2016 m. birželio mėn. Komisija nusprendė iš Reglamento (EB) Nr. 474/2006 (11) A priedo išbraukti visus Zambijos valdžios institucijoms pavaldžius oro vežėjus.

                     (111)

                     2018 m. gegužės 3 d. raštu Komisija paprašė Zambijos civilinės aviacijos administracijos (toliau – ZCAA) pateikti dokumentų, susijusių su jos struktūra, priežiūros sistema, veikla, įskaitant OVP turėtojų ir registruotų orlaivių sąrašą, taip pat vykdymo užtikrinimo priemonių sąrašą;

                     (112)

                     2018 m. birželio 1 d. ZCAA pateikė prašomą informaciją, įskaitant informaciją apie organizacinę struktūrą ir darbuotojus, OVP turėtojus ir veiklos specifikacijas, Zambijoje užregistruotus orlaivius, taip pat saugos priežiūros veiklos rezultatus, vykdymo užtikrinimo veiksmus ir incidentų bei avarijų, įvykusių nuo 2016 m., sąrašą. Be to, ZCAA pateikė informacijos apie pažangą, padarytą įgyvendinant rekomendacijas, pateiktas 2016 m. kovo mėn. surengto ICAO koordinavimo ir patvirtinimo vizito galutinėje ataskaitoje;

                     (113)

                     Komisija ragina ZCAA reguliariai teikti informaciją apie nuolatinį tarptautinių saugos standartų įgyvendinimo tobulinimą;

                     (114)

                     remdamasi Reglamento (EB) Nr. 2111/2005 priede išdėstytais bendraisiais kriterijais Komisija mano, kad šiuo etapu dėl Zambijos oro vežėjų nėra pagrindo iš dalies keisti oro vežėjų, kuriems taikomas draudimas vykdyti veiklą Sąjungoje, sąrašo;

                     (115)

                     šiame reglamente nustatytos priemonės atitinka Skrydžių saugos komiteto nuomonę;

                     (116)

                     todėl Reglamentas (EB) Nr. 474/2006 turėtų būti atitinkamai iš dalies pakeistas,

               PRIĖMĖ ŠĮ REGLAMENTĄ:

            1 straipsnis
            Reglamentas (EB) Nr. 474/2006 iš dalies keičiamas taip:

                        1)

                        A priedas pakeičiamas šio reglamento I priede išdėstytu tekstu;

                        2)

                        B priedas pakeičiamas šio reglamento II priede išdėstytu tekstu.

            2 straipsnis
            Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2018 m. lapkričio 28 d.

                  Komisijos vardu

                  Pirmininko pavedimu

               Violeta BULC

                  Komisijos narė

            (1)  OL L 344, 2005 12 27, p. 15.

            (2)  2006 m. kovo 22 d. Komisijos reglamentas (EB) Nr. 474/2006, sudarantis oro vežėjų, kuriems taikomas Europos Parlamento ir Tarybos reglamento (EB) Nr. 2111/2005 II skyriuje nurodytas draudimas vykdyti veiklą Bendrijoje, Bendrijos sąrašą (OL L 84, 2006 3 23, p. 14).

            (3)  2005 m. gruodžio 14 d. Europos Parlamento ir Tarybos reglamentas (EB) Nr. 2111/2005 (OL L 344, 2005 12 27, p. 15).

            (4)  2006 m. kovo 22 d. Komisijos reglamentas (EB) Nr. 473/2006, nustatantis oro vežėjų, kuriems galioja Europos Parlamento ir Tarybos reglamento (EB) Nr. 2111/2005 II skyriuje nurodytas draudimas vykdyti veiklą Bendrijoje, Bendrijos sąrašo taikymo taisykles (OL L 84, 2006 3 23, p. 8).

            (5)  2012 m. spalio 5 d. Komisijos reglamentas (ES) Nr. 965/2012, kuriuo pagal Europos Parlamento ir Tarybos reglamentą (EB) Nr. 216/2008 nustatomi su orlaivių naudojimu skrydžiams susiję techniniai reikalavimai ir administracinės procedūros (OL L 296, 2012 10 25, p. 1).

            (6)  2017 m. gegužės 15 d. Komisijos įgyvendinimo reglamentas (ES) 2017/830, kuriuo dėl oro vežėjų, kuriems taikomas draudimas vykdyti veiklą Sąjungoje, sąrašo iš dalies keičiamas Reglamentas (EB) Nr. 474/2006, OL L 124, 2017 5 17, p. 3, su Beninu susijusios 12–19 konstatuojamosios dalys.

            (7)  2018 m. birželio 14 d. Komisijos įgyvendinimo reglamentas (ES) 2018/871, kuriuo dėl oro vežėjų, kuriems taikomas draudimas vykdyti veiklą Sąjungoje, sąrašo iš dalies keičiamas Reglamentas (EB) Nr. 474/2006, OL L 152, 2018 6 15, p. 5, su Indonezija susijusios 40–64 konstatuojamosios dalys.

            (8)  2012 m. gruodžio 3 d. Komisijos įgyvendinimo reglamentas (ES) Nr. 1146/2012, kuriuo dėl oro vežėjų, kuriems taikomas draudimas vykdyti veiklą Sąjungoje, sąrašo iš dalies keičiamas Reglamentas (EB) Nr. 474/2006, OL L 333, 2012 12 5, p. 7, su Mauritanija susijusios 71–81 konstatuojamosios dalys.

            (9)  OL L 292, 2012 10 20, p. 3.

            (10)  2017 m. lapkričio 30 d. Komisijos įgyvendinimo reglamentas (ES) 2017/2215, kuriuo dėl oro vežėjų, kuriems taikomas draudimas vykdyti veiklą Sąjungoje, sąrašo iš dalies keičiamas Reglamentas (EB) Nr. 474/2006, OL L 318, 2017 12 2, p. 1, su Venesuela susijusios 70–81 konstatuojamosios dalys.

            (11)  2016 m. birželio 16 d. Komisijos įgyvendinimo reglamentas (ES) 2016/963, kuriuo dėl oro vežėjų, kuriems taikomas draudimas vykdyti veiklą Sąjungoje, sąrašo iš dalies keičiamas Reglamentas (EB) Nr. 474/2006, OL L 160, 2016 6 17, p. 50, su Zambija susijusios 108–121 konstatuojamosios dalys.

            I PRIEDAS
            Reglamento (EB) Nr. 474/2006 A priedas pakeičiamas taip:

                     „A PRIEDAS

                        ORO VEŽĖJŲ, KURIEMS DRAUDŽIAMA VYKDYTI VEIKLĄ SĄJUNGOJE, SĄRAŠAS SU IŠIMTIMIS (1)

                                 Oro vežėjo pažymėjime nurodytas juridinio asmens pavadinimas (ir pavadinimas, kuriuo vykdoma komercinė veikla, jeigu skiriasi)

                                 Oro vežėjo pažymėjimo numeris arba licencijos vykdyti oro susisiekimą numeris

                                 Triraidis oro vežėjo ICAO paskyrimo kodas

                                 Oro vežėjo valstybė

                                    AVIOR AIRLINES

                                 ROI-RNR-011

                                 ROI

                                 Venesuela

                                    BLUE WING AIRLINES

                                 SRBWA-01/2002

                                 BWI

                                 Surinamas

                                    IRAN ASEMAN AIRLINES

                                 FS-102

                                 IRC

                                 Irano Islamo Respublika

                                    IRAQI AIRWAYS

                                 001

                                 IAW

                                 Irakas

                                    MED-VIEW AIRLINE

                                 MVA/AOC/10–12/05

                                 MEV

                                 Nigerija

                                    AIR ZIMBABWE (PVT) LTD

                                 177/04

                                 AZW

                                 Zimbabvė

                                    Visi oro vežėjai, kuriems pažymėjimus išdavė Afganistano institucijos, atsakingos už teisės aktais nustatytą oro vežėjų priežiūrą, įskaitant

                                    Afganistano Islamo Respublika

                                    ARIANA AFGHAN AIRLINES

                                 AOC 009

                                 AFG

                                 Afganistano Islamo Respublika

                                    KAM AIR

                                 AOC 001

                                 KMF

                                 Afganistano Islamo Respublika

                                    Visi oro vežėjai, išskyrus į B priedą įrašytą oro vežėją „TAAG Angola Airlines“, kuriems pažymėjimus išdavė Angolos institucijos, atsakingos už teisės aktais nustatytą oro vežėjų priežiūrą, įskaitant

                                    Angolos Respublika

                                    AEROJET

                                 AO-008/11–07/17 TEJ

                                 TEJ

                                 Angolos Respublika

                                    GUICANGO

                                 AO-009/11–06/17 YYY

                                 Nežinomas

                                 Angolos Respublika

                                    AIR JET

                                 AO-006/11–08/18 MBC

                                 MBC

                                 Angolos Respublika

                                    BESTFLYA AIRCRAFT MANAGEMENT

                                 AO-015/15–06/17YYY

                                 Nežinomas

                                 Angolos Respublika

                                    HELIANG

                                 AO 007/11–08/18 YYY

                                 Nežinomas

                                 Angolos Respublika

                                    HELI-MALONGO

                                 AO-005/11–09/18YYY

                                 Nežinomas

                                 Angolos Respublika

                                    SJL

                                 AO-014/13–08/18YYY

                                 Nežinomas

                                 Angolos Respublika

                                    SONAIR

                                 AO-002/11–08/17 SOR

                                 SOR

                                 Angolos Respublika

                                    Visi oro vežėjai, kuriems pažymėjimus išdavė Kongo Respublikos institucijos, atsakingos už teisės aktais nustatytą oro vežėjų priežiūrą, įskaitant

                                    Kongo Respublika

                                    AERO SERVICE

                                 RAC06–002

                                 RSR

                                 Kongo Respublika

                                    CANADIAN AIRWAYS CONGO

                                 RAC06–012

                                 Nežinomas

                                 Kongo Respublika

                                    EMERAUDE

                                 RAC06–008

                                 Nežinomas

                                 Kongo Respublika

                                    EQUAFLIGHT SERVICES

                                 RAC 06–003

                                 EKA

                                 Kongo Respublika

                                    EQUAJET

                                 RAC06–007

                                 EKJ

                                 Kongo Respublika

                                    EQUATORIAL CONGO AIRLINES S.A.

                                 RAC 06–014

                                 Nežinomas

                                 Kongo Respublika

                                    MISTRAL AVIATION

                                 RAC06–011

                                 Nežinomas

                                 Kongo Respublika

                                    TRANS AIR CONGO

                                 RAC 06–001

                                 TSG

                                 Kongo Respublika

                                    Visi oro vežėjai, kuriems pažymėjimus išdavė Kongo Demokratinės Respublikos (KDR) institucijos, atsakingos už teisės aktais nustatytą oro vežėjų priežiūrą, įskaitant

                                    Kongo Demokratinė Respublika (KDR)

                                    AIR FAST CONGO

                                 409/CAB/MIN/TVC/0112/2011

                                 Nežinomas

                                 Kongo Demokratinė Respublika (KDR)

                                    AIR KASAI

                                 409/CAB/MIN/TVC/0053/2012

                                 Nežinomas

                                 Kongo Demokratinė Respublika (KDR)

                                    AIR KATANGA

                                 409/CAB/MIN/TVC/0056/2012

                                 Nežinomas

                                 Kongo Demokratinė Respublika (KDR)

                                    AIR TROPIQUES

                                 409/CAB/MIN/TVC/00625/2011

                                 Nežinomas

                                 Kongo Demokratinė Respublika (KDR)

                                    BLUE AIRLINES

                                 106/CAB/MIN/TVC/2012

                                 BUL

                                 Kongo Demokratinė Respublika (KDR)

                                    BLUE SKY

                                 409/CAB/MIN/TVC/0028/2012

                                 Nežinomas

                                 Kongo Demokratinė Respublika (KDR)

                                    BUSY BEE CONGO

                                 409/CAB/MIN/TVC/0064/2010

                                 Nežinomas

                                 Kongo Demokratinė Respublika (KDR)

                                    COMPAGNIE AFRICAINE D'AVIATION (CAA)

                                 409/CAB/MIN/TVC/0050/2012

                                 Nežinomas

                                 Kongo Demokratinė Respublika (KDR)

                                    CONGO AIRWAYS

                                 019/CAB/MIN/TVC/2015

                                 Nežinomas

                                 Kongo Demokratinė Respublika (KDR)

                                    DAKOTA SPRL

                                 409/CAB/MIN/TVC/071/2011

                                 Nežinomas

                                 Kongo Demokratinė Respublika (KDR)

                                    DOREN AIR CONGO

                                 102/CAB/MIN/TVC/2012

                                 Nežinomas

                                 Kongo Demokratinė Respublika (KDR)

                                    GOMAIR

                                 409/CAB/MIN/TVC/011/2010

                                 Nežinomas

                                 Kongo Demokratinė Respublika (KDR)

                                    KIN AVIA

                                 409/CAB/MIN/TVC/0059/2010

                                 Nežinomas

                                 Kongo Demokratinė Respublika (KDR)

                                    KORONGO AIRLINES

                                 409/CAB/MIN/TVC/001/2011

                                 KGO

                                 Kongo Demokratinė Respublika (KDR)

                                    MALU AVIATION

                                 098/CAB/MIN/TVC/2012

                                 Nežinomas

                                 Kongo Demokratinė Respublika (KDR)

                                    MANGO AIRLINES

                                 409/CAB/MIN/TVC/009/2011

                                 Nežinomas

                                 Kongo Demokratinė Respublika (KDR)

                                    SERVE AIR

                                 004/CAB/MIN/TVC/2015

                                 Nežinomas

                                 Kongo Demokratinė Respublika (KDR)

                                    SERVICES AIR

                                 103/CAB/MIN/TVC/2012

                                 Nežinomas

                                 Kongo Demokratinė Respublika (KDR)

                                    SWALA AVIATION

                                 409/CAB/MIN/TVC/0084/2010

                                 Nežinomas

                                 Kongo Demokratinė Respublika (KDR)

                                    TRANSAIR CARGO SERVICES

                                 409/CAB/MIN/TVC/073/2011

                                 Nežinomas

                                 Kongo Demokratinė Respublika (KDR)

                                    WILL AIRLIFT

                                 409/CAB/MIN/TVC/0247/2011

                                 Nežinomas

                                 Kongo Demokratinė Respublika (KDR)

                                    Visi oro vežėjai, kuriems pažymėjimus išdavė Džibučio institucijos, atsakingos už teisės aktais nustatytą oro vežėjų priežiūrą, įskaitant

                                    Džibutis

                                    DAALLO AIRLINES

                                 Nežinomas

                                 DAO

                                 Džibutis

                                    Visi oro vežėjai, kuriems pažymėjimus išdavė Pusiaujo Gvinėjos institucijos, atsakingos už teisės aktais nustatytą oro vežėjų priežiūrą, įskaitant

                                    Pusiaujo Gvinėja

                                    CEIBA INTERCONTINENTAL

                                 2011/0001/MTTCT/DGAC/SOPS

                                 CEL

                                 Pusiaujo Gvinėja

                                    Cronos AIRLINES

                                 2011/0004/MTTCT/DGAC/SOPS

                                 Nežinomas

                                 Pusiaujo Gvinėja

                                    Visi oro vežėjai, kuriems pažymėjimus išdavė Eritrėjos institucijos, atsakingos už teisės aktais nustatytą oro vežėjų priežiūrą, įskaitant

                                    Eritrėja

                                    ERITREAN AIRLINES

                                 AOC No 004

                                 ERT

                                 Eritrėja

                                    NASAIR ERITREA

                                 AOC No 005

                                 NAS

                                 Eritrėja

                                    Visi oro vežėjai, išskyrus į B priedą įrašytus oro vežėjus „Afrijet“ ir „SN2AG“, kuriems pažymėjimus išdavė Gabono Respublikos institucijos, atsakingos už teisės aktais nustatytą oro vežėjų priežiūrą, įskaitant

                                    Gabono Respublika

                                    AFRIC AVIATION

                                 010/MTAC/ANAC-G/DSA

                                 EKG

                                 Gabono Respublika

                                    ALLEGIANCE AIR TOURIST

                                 007/MTAC/ANAC-G/DSA

                                 LGE

                                 Gabono Respublika

                                    NATIONALE REGIONALE TRANSPORT (N.R.T)

                                 008/MTAC/ANAC-G/DSA

                                 NRG

                                 Gabono Respublika

                                    SKY GABON

                                 009/MTAC/ANAC-G/DSA

                                 SKG

                                 Gabono Respublika

                                    SOLENTA AVIATION GABON

                                 006/MTAC/ANAC-G/DSA

                                 SVG

                                 Gabono Respublika

                                    TROPICAL AIR-GABON

                                 011/MTAC/ANAC-G/DSA

                                 Nežinomas

                                 Gabono Respublika

                                    Visi oro vežėjai, kuriems pažymėjimus išdavė Kirgizijos Respublikos valdžios institucijos, atsakingos už teisės aktais nustatytą oro vežėjų priežiūrą, įskaitant

                                    Kirgizijos Respublika

                                    AIR BISHKEK (buvęs EASTOK AVIA)

                                 15

                                 EAA

                                 Kirgizijos Respublika

                                    AIR MANAS

                                 17

                                 MBB

                                 Kirgizijos Respublika

                                    AVIA TRAFFIC COMPANY

                                 23

                                 AVJ

                                 Kirgizijos Respublika

                                    CENTRAL ASIAN AVIATION SERVICES (CAAS)

                                 13

                                 CBK

                                 Kirgizijos Respublika

                                    HELI SKY

                                 47

                                 HAC

                                 Kirgizijos Respublika

                                    AIR KYRGYZSTAN

                                 03

                                 LYN

                                 Kirgizijos Respublika

                                    MANAS AIRWAYS

                                 42

                                 BAM

                                 Kirgizijos Respublika

                                    S GROUP INTERNATIONAL (buvęs S GROUP AVIATION)

                                 45

                                 IND

                                 Kirgizijos Respublika

                                    SKY BISHKEK

                                 43

                                 BIS

                                 Kirgizijos Respublika

                                    SKY KG AIRLINES

                                 41

                                 KGK

                                 Kirgizijos Respublika

                                    SKY WAY AIR

                                 39

                                 SAB

                                 Kirgizijos Respublika

                                    TEZ JET

                                 46

                                 TEZ

                                 Kirgizijos Respublika

                                    VALOR AIR

                                 07

                                 VAC

                                 Kirgizijos Respublika

                                    Visi oro vežėjai, kuriems pažymėjimus išdavė Liberijos institucijos, atsakingos už teisės aktais nustatytą oro vežėjų priežiūrą.

                                    Liberija

                                    Visi oro vežėjai, kuriems pažymėjimus išdavė Libijos institucijos, atsakingos už teisės aktais nustatytą oro vežėjų priežiūrą, įskaitant

                                    Libija

                                    AFRIQIYAH AIRWAYS

                                 007/01

                                 AAW

                                 Libija

                                    AIR LIBYA

                                 004/01

                                 TLR

                                 Libija

                                    BURAQ AIR

                                 002/01

                                 BRQ

                                 Libija

                                    GHADAMES AIR TRANSPORT

                                 012/05

                                 GHT

                                 Libija

                                    GLOBAL AVIATION AND SERVICES

                                 008/05

                                 GAK

                                 Libija

                                    LIBYAN AIRLINES

                                 001/01

                                 LAA

                                 Libija

                                    PETRO AIR

                                 025/08

                                 PEO

                                 Libija

                                    Visi oro vežėjai, kuriems pažymėjimus išdavė Nepalo institucijos, atsakingos už teisės aktais nustatytą oro vežėjų priežiūrą, įskaitant

                                    Nepalo Respublika

                                    AIR DYNASTY HELI. S.

                                 035/2001

                                 Nežinomas

                                 Nepalo Respublika

                                    AIR KASTHAMANDAP

                                 051/2009

                                 Nežinomas

                                 Nepalo Respublika

                                    BUDDHA AIR

                                 014/1996

                                 BHA

                                 Nepalo Respublika

                                    FISHTAIL AIR

                                 017/2001

                                 Nežinomas

                                 Nepalo Respublika

                                    GOMA AIR

                                 064/2010

                                 Nežinomas

                                 Nepalo Respublika

                                    HIMALAYA AIRLINES

                                 084/2015

                                 HIM

                                 Nepalo Respublika

                                    MAKALU AIR

                                 057A/2009

                                 Nežinomas

                                 Nepalo Respublika

                                    MANANG AIR PVT LTD

                                 082/2014

                                 Nežinomas

                                 Nepalo Respublika

                                    MOUNTAIN HELICOPTERS

                                 055/2009

                                 Nežinomas

                                 Nepalo Respublika

                                    MUKTINATH AIRLINES

                                 081/2013

                                 Nežinomas

                                 Nepalo Respublika

                                    NEPAL AIRLINES CORPORATION

                                 003/2000

                                 RNA

                                 Nepalo Respublika

                                    SAURYA AIRLINES

                                 083/2014

                                 Nežinomas

                                 Nepalo Respublika

                                    SHREE AIRLINES

                                 030/2002

                                 SHA

                                 Nepalo Respublika

                                    SIMRIK AIR

                                 034/2000

                                 Nežinomas

                                 Nepalo Respublika

                                    SIMRIK AIRLINES

                                 052/2009

                                 RMK

                                 Nepalo Respublika

                                    SITA AIR

                                 033/2000

                                 Nežinomas

                                 Nepalo Respublika

                                    TARA AIR

                                 053/2009

                                 Nežinomas

                                 Nepalo Respublika

                                    YETI AIRLINES DOMESTIC

                                 037/2004

                                 NYT

                                 Nepalo Respublika

                                    Visi oro vežėjai, kuriems pažymėjimus išdavė San Tomės ir Prinsipės institucijos, atsakingos už teisės aktais nustatytą oro vežėjų priežiūrą, įskaitant

                                    San Tomė ir Prinsipė

                                    AFRICA'S CONNECTION

                                 10/AOC/2008

                                 ACH

                                 San Tomė ir Prinsipė

                                    STP AIRWAYS

                                 03/AOC/2006

                                 STP

                                 San Tomė ir Prinsipė

                                    Visi oro vežėjai, kuriems pažymėjimus išdavė Siera Leonės valdžios institucijos, atsakingos už teisės aktais nustatytą oro vežėjų priežiūrą, įskaitant

                                    Siera Leonė

                                    AIR RUM, LTD

                                 Nežinomas

                                 RUM

                                 Siera Leonė

                                    DESTINY AIR SERVICES, LTD

                                 Nežinomas

                                 DTY

                                 Siera Leonė

                                    HEAVYLIFT CARGO

                                 Nežinomas

                                 Nežinomas

                                 Siera Leonė

                                    ORANGE AIR SIERRA LEONE LTD

                                 Nežinomas

                                 ORJ

                                 Siera Leonė

                                    PARAMOUNT AIRLINES, LTD

                                 Nežinomas

                                 PRR

                                 Siera Leonė

                                    SEVEN FOUR EIGHT AIR SERVICES LTD

                                 Nežinomas

                                 SVT

                                 Siera Leonė

                                    TEEBAH AIRWAYS

                                 Nežinomas

                                 Nežinomas

                                 Siera Leonė

                                    Visi oro vežėjai, kuriems pažymėjimus išdavė Sudano institucijos, atsakingos už teisės aktais nustatytą oro vežėjų priežiūrą, įskaitant

                                    Sudano Respublika

                                    ALFA AIRLINES SD

                                 54

                                 AAJ

                                 Sudano Respublika

                                    BADR AIRLINES

                                 35

                                 BDR

                                 Sudano Respublika

                                    BLUE BIRD AVIATION

                                 11

                                 BLB

                                 Sudano Respublika

                                    ELDINDER AVIATION

                                 8

                                 DND

                                 Sudano Respublika

                                    GREEN FLAG AVIATION

                                 17

                                 Nežinomas

                                 Sudano Respublika

                                    HELEJETIC AIR

                                 57

                                 HJT

                                 Sudano Respublika

                                    KATA AIR TRANSPORT

                                 9

                                 KTV

                                 Sudano Respublika

                                    KUSH AVIATION CO.

                                 60

                                 KUH

                                 Sudano Respublika

                                    NOVA AIRWAYS

                                 46

                                 NOV

                                 Sudano Respublika

                                    SUDAN AIRWAYS CO.

                                 1

                                 SUD

                                 Sudano Respublika

                                    SUN AIR

                                 51

                                 SNR

                                 Sudano Respublika

                                    TARCO AIR

                                 56

                                 TRQ

                                 Sudano Respublika

               “

               (1)  A priede išvardytiems oro vežėjams gali būti leidžiama naudotis skrydžių teisėmis nuomojant oro vežėjo, kuriam draudimas vykdyti veiklą netaikomas, orlaivį su įgula, jeigu jie laikosi reikiamų saugos standartų.

            II PRIEDAS
            Reglamento (EB) Nr. 474/2006 B priedas pakeičiamas taip:

                     „B PRIEDAS

                        ORO VEŽĖJŲ, KURIŲ VEIKLAI SĄJUNGOJE TAIKOMI APRIBOJIMAI, SĄRAŠAS (1)

                                 Oro vežėjo pažymėjime nurodytas juridinio asmens pavadinimas (ir pavadinimas, kuriuo vykdoma komercinė veikla, jeigu skiriasi)

                                 Oro vežėjo pažymėjimo (OVP) numeris

                                 Triraidis oro vežėjo ICAO paskyrimo kodas

                                 Oro vežėjo valstybė

                                 Orlaivių, kuriems taikomi apribojimai, tipas

                                 Registracijos ženklas (-ai) ir, jei žinomas (-i), orlaivio (-ių), kuriam (-iems) taikomi apribojimai, serijos numeris (-iai)

                                 Registracijos valstybė

                                    TAAG ANGOLA AIRLINES

                                 001

                                 DTA

                                 Angolos Respublika

                                 Visi orlaiviai, išskyrus „Boeing B737–700“, „Boeing B777–200“, „Boeing B777–300“ ir „Boeing B777–300ER“ tipų orlaivius.

                                 Visi orlaiviai, išskyrus „Boeing B737–700“ tipo orlaivių parkui priklausančius orlaivius, kaip nurodyta OVP; „Boeing B777–200“ tipo orlaivių parkui priklausančius orlaivius, kaip nurodyta OVP; „Boeing B777–300“ tipo orlaivių parkui priklausančius orlaivius, kaip nurodyta OVP, ir „Boeing B777–300ER“ tipo orlaivių parkui priklausančius orlaivius, kaip nurodyta OVP.

                                 Angolos Respublika

                                    AIR SERVICE COMORES

                                 06–819/TA-15/DGACM

                                 KMD

                                 Komorai

                                 Visi orlaiviai, išskyrus LET 410 UVP.

                                 Visi orlaiviai, išskyrus D6-CAM (851336).

                                 Komorai

                                    AFRIJET BUSINESS SERVICE
                                     (2)

                                 002/MTAC/ANAC-G/DSA

                                 ABS

                                 Gabono Respublika

                                 Visi orlaiviai, išskyrus du „Falcon 50“ tipo orlaivius, du „Falcon 900“ tipo orlaivius.

                                 Visi orlaiviai, išskyrus TR-LGV, TR-LGY, TR-AFJ, TR-AFR.

                                 Gabono Respublika

                                    NOUVELLE AIR AFFAIRES GABON (SN2AG)

                                 003/MTAC/ANAC-G/DSA

                                 NVS

                                 Gabono Respublika

                                 Visi orlaiviai, išskyrus vieną „Challenger CL-601“ tipo orlaivį ir vieną „HS-125–800“ tipo orlaivį.

                                 Visi orlaiviai, išskyrus TR-AAG, ZS-AFG.

                                 Gabono Respublika; Pietų Afrikos Respublika

                                    IRAN AIR

                                 FS100

                                 IRA

                                 Irano Islamo Respublika

                                 Visi „Fokker F100“ ir „Boeing B747“ tipų orlaiviai.

                                 „Fokker F100“ tipo orlaiviai, kaip nurodyta OVP; „Boeing B747“ tipo orlaiviai, kaip nurodyta OVP.

                                 Irano Islamo Respublika

                                    AIR KORYO

                                 GAC-AOC/KOR-01

                                 KOR

                                 Korėjos Liaudies Demokratinė Respublika

                                 Visi orlaiviai, išskyrus du „TU-204“ tipo orlaivius.

                                 Visi orlaiviai, išskyrus P-632, P-633.

                                 Korėjos Liaudies Demokratinė Respublika

               “

               (1)  B priede išvardytiems oro vežėjams gali būti leidžiama naudotis skrydžių teisėmis nuomojant oro vežėjo, kuriam draudimas vykdyti veiklą netaikomas, orlaivį su įgula, jeigu jie laikosi reikiamų saugos standartų.

               (2)  Šiuo metu Sąjungoje vykdomiems skrydžiams oro vežėjui „Afrijet“ leidžiama naudoti tik nurodytus orlaivius.